റിലയൻസിൻറെ സ്മാർട്ട്ഫോൺ ബ്രാൻറ് ആണ് ലൈഫ് . റിലയൻസ് ജിയോയുടെ അവതരിപ്പിക്കലോടെ റിലയൻസ് കമ്മ്യൂണിക്കേഷൻസ് ലൈഫ് ബ്രാൻഡ് 4ജി സ്മാർട്ട്ഫോണുകളുടെ വിലകുറച്ചിരിക്കുകയാണ് ഇപ്പോൾ . 13 , 499 രൂപയുണ്ടായിരുന്ന ലൈഫ് വാട്ടർ 2വിൻറെ വില നാലായിരം രൂപ കുറച്ച് റിട്ടെയ്ലിൽ 9,499 രൂപയ്ക്ക് ലഭിക്കും . 5 , 999 രൂപയാണ് ലൈഫ് വിൻഡ് 6ൻറെ പുതിയ വില . നേരത്തെ ഇത് 6,499 രൂപയായിരുന്നു . 4 , 799 രൂപയുണ്ടായിരുന്ന ലൈഫ് ഫ്ളെയിം 2 ഇനിമുതൽ 3,499 രൂപയ്ക്ക് ലഭ്യമാക്കും . വില 1,300 രൂപ കുറച്ചു . വിലകുറച്ചതിന് പുറമെ ഉപഭോക്തക്കൾക്കായി ആകർഷകമായ ഓഫറുകളും റിലയൻസ് അവതരിപ്പിച്ചിട്ടുണ്ട് . 4ജി ഫോൺ വാങ്ങുന്നവർക്ക് 2,999 രൂപയ്ക്ക് മൂന്ന് മാസം അൺലിമിറ്റഡ് ഇന്റർനെറ്റും വോയ്സ് കോൾ ഓഫറും . റിലയൻസ് ജിയോ നെറ്റ് വർക്കിലൂടെയാണ് ഈ ഓഫർ .